সীয়িং রেড (ডেক্সটার)
সীয়িং রেড মার্কিন টেলিভিশন নাটক সিরিজ ডেক্সটারের প্রথম মৌসুমের দশম পর্ব। ২০০৬ সালের ৩রা ডিসেম্বর এটি শো টাইমে সর্বপ্রথম প্রচারিত হয়। পর্বটি লিখেছিলেন কেভিন আর. মেনার্ড এবং পরিচালনা করেছিলেন মাইকেল কুয়েস্তা। পর্বটিতে মায়ামি হোমিসাইড ডিপার্টমেন্টের দল একটি রক্তাক্ত অপরাধ এলাকা পরিদর্শন করে। সেখানে বিশেষজ্ঞ ডেক্সটার মর্গান ( মাইকেল সি. হল) নিজের ছোটবেলার  আঘাতমূলক স্মৃতির মুখোমুখি হয়। অন্যদিকে, ডেক্সটারের গার্লফ্রেন্ড রিটা বেনেট (জুলি বেঞ্জ) কে তার প্রাক্তন স্বামী পল বেনেট (মার্ক পেলেগ্রিনো) কে হামলার দায়ে অভিযুক্ত  এবং তার বাচ্চাদের নিজের কাছে রাখার আইনগত হারানোর ঝুঁকির সম্মুখীন হয়। গোয়েন্দা এঞ্জেল বাতিস্তা (ডেভিড জায়াস) আইস ট্রাক খুনী "শারীরিকভাবে বিকলাঙ্গের প্রতি যৌনতার জন্য আকৃষ্ট" বলে ইঙ্গিত পায়।
সীয়িং রেড (ডেক্সটার)
মারিনা ভিউ হোটেল থেকে রক্তভর্তি কৌটায় একটি চাবি হোমিসাইড ডিপার্টমেন্টে পাঠানো হলে সার্জেন্ট জেমস ডক্স (এরিক কিং) এবং ডেবরা মর্গান (জেনিফার কারপেন্টার) হোটেলটি পরিদর্শনে যায়। সেখানে তারা একটি রক্তস্নাত কক্ষ পেলে প্রথমেই তদন্তের জন্য ডেক্সটার মর্গানের ডাক পড়ে। কিন্তু ঘটনাস্থলের পরিবেশ ডেক্সটারকে তার তিন বছর বয়সের স্মৃতি মনে করিয়ে দেয় এবং ডেক্সটার সেখান থেকে এক প্রকার পালিয়ে আসে। ফরেনসিক দল জানায় পাঁচজন ভিন্ন মানুষের রক্তের আলামত পাওয়া গেছে সেই রক্তস্নাত কক্ষে, যদিও কোন লাশ পাওয়া যায় নি। যেহেতু শুধুমাত্র একজন মানুষের পায়ের ছাপ রুমটিতে পাওয়া যায় তাই ধারণা করা হয় হত্যাগুলো অন্য কোন জায়গায় করা হয়েছে এবং খুনী রক্তগুলো ছিটাতেই শুধুমাত্র কক্ষটি ব্যবহার করেছে। আইস ট্রাক খুনীর পাঁচ শিকার রক্তশূণ্য পাওয়া যাওয়াতে, ডেবরা মনে করে সম্ভবত সেই এই ঘটনার জন্য দায়ী।